Suid-Afrika benodig meer mense soos Eckard Binding – Sakeman van Pretoria gee student wat EFF-Rommel optel tydens protesaksie, 'n beurs | SAUK.co.za - Nuus.info
'n Sakeman in Pretoria het 'n beurs geskenk aan die student wat die EFF-rommel opgetel het tydens protesaksie op die kampus van die Universiteit van die Vrystaat.
Pretoria FM News het berig dat 'n anonieme sakeman van die Mangaung Metro die video gesien het van die student, Eckard Binding, wat aangehou het om die rommel in die vullisdrom terug te gooi terwyl EFF-studente wat aan die protesaksie deelgeneem het, dit weer uitgegooi het.
Die student van die Universiteit van die Vrystaat wat in stille protes die vullis opgetel het wat deur studente in EFF-drag rondgestrooi is, het kragtig gedemonstreer wat die verskil is tussen dié opbou en dié wat Suid-Afrika afbreek.
Die video wys hoe die student, Eckard Binding, vullis optel wat herhaaldelik deur twee lede van die EFF uit die vullisdrom gehaal en rondgestrooi is tydens 'n protesaksie. Die video het wêreldwyd opslae gemaak en daar is reeds meer as 1,5 miljoen keer op Facebook daarna gekyk.
Die Vryhiedsfront Plus (VF Plus) beskou Binding se gedrag as lofwaardig. Dit spreek van karakter, integriteit en die behoefte aan orde in teenstelling met vandalisering.
Daar is partye in die parlement sowel as sommige elemente in ons samelewing wat anargie en geweld wil opsweep en nie wil opbou, herstel of ware gelykheid of 'n beter Suid-Afrika wil skep vir al die mense wat hierdie pragtige land hul tuiste noem nie.
Anargie kom in baie vorme voor. Dit manifesteer eerstens op die manier wat die EFF-ondersteuners in die video probeer om 'n sterk stelling te maak deur rommel te strooi en doelbewus 'n ordentlike jongman te verneder.
Die enigste boodskap wat hulle oordra, is egter dat hulle onbevoeg is om aan bewind te kom en nie verstaan wat ware leierskap behels nie. Die gedrag van die EFF-lede in die parlement, is 'n ego van die swak gedrag van die studente.
'n Tweede vorm van anargie is die regerende party se openlike korrupsie en die manier waarop die staatskas willens en wetens geplunder word. Die mislukking van plaaslike regering, bestuur en infrastruktuur het ons land op sy knieë gebring. Dit maak die ANC net so erg soos die EFF.
Suid-Afrika benodig meer mense soos Eckard Binding wat wil opbou en wat standpunt kan inneem teen die anargiste soos die EFF en uiteindelik in staat sal wees om 'n beter Suid-Afrika vir almal te skep deur karakter, harde werk en die handhawing van wet en orde.
'n Enkele persoon het stilweg 'n luide boodskap aan Suid-Afrika en die res van die wêreld gestuur: anargie sal nie toegelaat word om die oorhand te kry oor ordelikheid nie.
Bron: Pretoria FM en scontent.fcpt7-1.fna.fbcdn.net
SAUK- nuus redaksie
« Sovereign State of Good Hope – Self-proclaimed Khoisan King wants to stop may elections and has applied for an urgent cease and desist order against Ramaphosa and the government
Familiebome Help Om Verwantskap Met President Paul Kruger Te Bevestig. Is U Verwant Aan 'n Bekende Held? »